དེ་ཡང་༧སྐྱབས་རྗེ་ཡོངས་འཛིན་སྨྲ་བའི་དབང་པོ་མཆོག་དང་།སྐྱབས་རྗེ་མཁན་ཆེན་ལུང་རྟོགས་བསྟན་པ་གཡུང་དྲུང་རིན་པོ་ཆེ་རྣམ་པ་གཉིས་ཀྱི་ཐུགས་རྗེའི་མཛད་འཕྲིན་འོགཧྥ་རན་སི་གཤེན་བསྟན་དར་རྒྱས་གླིང་གི་མཁན་པོ་དགེ་བཤེས་དགེ་ལེགས་སྦྱིན་པ་གཙོས་འགན་འཛིན་རྣམ་པས་གོ་སྒྲིག་ཚགས་ཚུད་གནང་སྟེ།ཐོག་མར་སྐྱབས་རྗེ་ཡོངས་འཛིན་རིན་པོ་ཆེའི་བཀའ་དགོངས་ཇི་བཞིན་འདིར་འདུས་བླ་གྲྭ་རྣམས་ཀྱིས་མཆོད་པའི་རྫས་བསགས་དང་།སྣ་སེལ་རིམ་གྲོ།རྡུལ་མཚོན་དཀྱིལ་འཁོར་དང་མཆོད་པ་བཤམས་བཀོད་སོགས་སྔོན་འགྲོའི་རིམ་པ་ཆ་ཚང་གྲུབ་རྗེས་འདི་ཟླའི་ཚེས་༡༣ནས་སྒྲུབ་པ་ཆེན་མོ་དངོས་སུ་དབུ་ཚུགས།སྒྲུབ་པ་དབུ་བཙུགས་པའི་ཉིན་དང་པོར་གསང་གསུམ་བོན་གྱི་མཛོད་འཛིན་༧སྐྱབས་རྗེ་ཡོངས་འཛིན་སྨྲ་བའི་དབང་པོ་མཆོག་དབུར་བཞུགས་ཐོག་དུ་ཏྲི་སུའི་སྒྲུབ་གཞུང་མུན་སེལ་སྒྲོན་མའི་སྟ་གོན་རྒྱན་འགོད་དང་།གཞུང་ལྟར་བྱང་ཆོག་དང་སྦྲགས་ནས་ཚེ་འདས་རྣམས་ཀྱི་མིང་བྱང་གཟུགས་ཀྱི་བྱང་བུར་འགུག་བསྟིམ་གནང་བའི་ཆོ་གའི་ལས་རིམ་བསྐྱངས་རྗེས་སྐྱ་སེར་ལྷན་ནས་ཉིན་ཞག་ཕྲུག་བདུན་གྱི་རིང་བསྙེན་སྒྲུབ་ཀྱི་རྒྱུན་བསྐྱངས།